En 30-årig mand, der nu er i politiets varetægt, mistænkes for at stå bag to røverier.

I går aftes anholdte Nordjyllands Politi en 30-årig mand, som mistænkes for at stå bag to røverier henholdsvis tirsdag og onsdag aften. Røveri tirsdag Tirsdag aften kom en mandlig røver ind i butikken Kiwi Mini Pris i Hørby nær Hobro. Røveren fægtede vildt om sig med to knive, og ramte en kvindelig ekspedient. Røveren slap afsted med byttepenge fra butikken. Røveri onsdag Onsdag aften kom en mandlig røver ind i Superbrugsen i Svenstrup. Røveren havde en økse og en kniv med, som han svingede rundt med, så en ansat blev ramt på armen. Det lykkedes politiet at fange manden efter en biljagt. Samme mand Nordjyllands Politi mistænker nu den anholdte mand fra onsdagens røveri for også at stå bag røveriet mod Kiwi Minipris-butikken i Hobro tirsdag aften. Manden skal i grundlovsforhør torsdag formiddag.